stanford-oval/wikipedia huggingface dataset:
דוב ים איוני

| דוב ים איוני |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: טורפים ימיים
משפחה:: אוטריים
תת־משפחה:: דובי ים
סוג:: דוב ים
מין:: דוב ים איוני
שם מדעי
 Arctocephalus pusillus ‏שרבר, 1775
תחום תפוצה


דוב ים איוני המכונה גם דוב ים הכף (שם מדעי: Arctocephalus pusillus) הוא מין של דוב ים החי בחופי דרום ודרום-מערב יבשת אפריקה וגם בקצה אוסטרליה ובימים סביבם.
זהו המין הגדול בסוג דוב ים. ראשו רחב והחוטם מחודד מעט ובעל שפם ארוך. רגליו האחוריות ארוכות יחסית מה שעוזר לו לעלות ולנוע על החוף.
ישנם 2 תת-מינים: תת-המין האפריקני והגדול יותר A. p. pusillus ותת-המין האוסטרלי A. p. doriferus.
אורכם של דובי הים 2.3-2 מטר ומשקלם 300-190 ק"ג. אורך הנקבות 1.8-1.2 מ' ומשקלן 120-36 ק"ג.
הם חיים בימים הדרומיים של אפריקה ואוסטרליה מכף קרוז לכף התקווה הטובה ועד לסלעים שחורים ליד פורט אליזבת. תת-המין האוסטרלי חי באיים באזור מצר בס ליד ויקטוריה ובאיים בטסמניה. המושבות הן בדרך כלל באיים, מדפי סלע וחופים סלעיים אך לפעמים גם באתרים חוליים. הם נוטים לא להתרחק יותר מדי מהחוף. הם אוכלים בעיקר דגים ופחות דיונונים וסרטנים אך גם עופות ים כמו פינגווינים. לעיתים הם טורפים אפילו כרישים קטנים.
טורפיהם של דובי הים הם העמלץ הלבן, האורקה וכרישים שונים, ובעונת הרבייה הגורים נטרפים גם על ידי תנים שחורים וצבועים חומים. להקות גדולות מושכת אליהם טורפים רבים.
להקה בנמיביה
עוד להקה
הערות שוליים

↑  דוב ים איוני באתר הרשימה האדומה של IUCN
| --- | --- |
בקרת זהויות :  NKC: ph183324 
ערך זה הוא קצרמרבנושא יונקים. אתם מוזמנים לתרום לוויקיפדיה ו.
דייוויד גריק

| --- | --- |

 לידה:  19 בפברואר 1717 הרפורד, הממלכה המאוחדת 
 פטירה:  20 בינואר 1779 (בגיל 61) לונדון, ממלכת בריטניה הגדולה 
 מקום קבורה:  פינת המשוררים 
 סוגה מועדפת:  קומדיה שייקספירית 
 מדינה:  ממלכת בריטניה הגדולה 
 מקום לימודים:  בית הספר המלך אדוארד השישי  Sir Joseph Williamson's Mathematical School 
 בן או בת זוג:  אווה מארי פייגל 
 פרופיל ב-IMDb
 
דייוויד גָרִיק (באנגלית: David Garrick‏; 19 בפברואר 1717 - 20 בינואר 1779) היה שחקן, מחזאי, מפיק תיאטרון ומנהל תיאטרון אנגלי. נולד למשפחה הוגנוטית שהיגרה מצרפת, והיה חבר ותלמיד של סמואל ג'ונסון.
חייו

דייוויד גריק נולד בהרפורד, אנגליה, והתחנך, כמו סמואל ג'ונסון, בליצ'פילד. לאחר מכן, ג'ונסון לימד אותו ספרות קלאסית, ובשנת 1737 נסע ללונדון כדי לחפש את מזלו. בלונדון הוא התחיל לעבוד עם אחיו בעסקי יין, ובנוסף החל להופיע במופעי תיאטרון. בשנת 1741, הוא הופיע במופע תיאטרון של שייקספיר, בתפקיד ריצ'רד השלישי. הוא הפך למנהל תיאטרון דרורי ליין, ונהנה מקריירה של שלושים שנים בצמרת העץ, והיה לאחת מהדמויות בעלות ההשפעה והפופולריות הגדולה ביותר בהיסטוריה של התיאטרון הבריטי. גריק רצה לגלם את עצמו בתור דמות אמיתית בתיאטרון.
גריק נשא לאישה את אווה מריה ויגל, אשר נפטרה בשנת 1763. דייוויד גריק מת בלונדון, אנגליה, ונקבר בכנסיית וסטמינסטר, לרגלי אנדרטת שייקספיר.
דנמרק באירוויזיון 1957

לרשת השידור של דנמרק הוגשו 117 שירים לקראת אירוויזיון 1957, מתוכם רק 6 נבחרו לתחרות הקדם שנערכה. שני זמרים התחרו בבחירת השיר - בירטה וילקה וגוסטב וינקלר. כל אחד מהם הופיע לבד עם שני שירים, וכן שניהם ביצעו שני דואטים יחדיו. צוות שיפוט של 10 אנשים בחר את הזוכה, ורק שמות שני השירים המובילים הוכרזו - שני הדואטים שביצעו. התחרות שודרה ב-17 בפברואר 1957, והנחה אותה וולמר סורנסן.
| # | מבצע | שיר | תרגום לעברית | מקום |
| --- | --- | --- | --- | --- |
| 1 | בירטה וילקה | Chanson Ordinaire | שיר רגיל | 3 |
| 2 | גוסטב וינקלר | Fata Morgana | פטה מורגנה | 5 |
| 3 | בירטה וילקה | Hele Verden Venter På Vår | העולם כולו מחכה לאביב | 6 |
| 4 | בירטה וילקה וגוסטב וינקלר | Kærlighedens Cocktail | קוקטייל האהבה | 2 |
| 5 | גוסטב וינקלר | Længslernes Veje | הדרכים להתגעגע | 4 |
| 6 | בירטה וילקה וגוסטב וינקלר | Skibet skal sejle i nat | הספינה עוזבת הלילה | 1 |
דייוויד דוד

| --- | --- |

דייוויד דוד
 לידה:  23 באוגוסט 1895 מחוז בארקלי, וירג'יניה המערבית, ארצות הברית
 פטירה:  18 בספטמבר 1998  (בגיל 103) פורטלנד, מיין, ארצות הברית
 שם לידה:  David LeFevre Dodd 
 מדינה:  ארצות הברית
 השכלה:  אוניברסיטת פנסילבניה  בית הספר למנהל עסקים של אוניברסיטת קולומביה  אוניברסיטת קולומביה 
 מקצוע:  מנהל השקעות, כלכלן
 מעסיק:  אוניברסיטת קולומביה 
 
דייוויד לפבר דוֹד (באנגלית: David LeFevre Dodd ;‏ 23 באוגוסט 1895 – 18 בספטמבר 1998) היה מחנך, סופר, כלכלן, מנתח פיננסי ומשקיע מקצועי אמריקאי.
הג'ילר

| --- | --- |

 היסטוריה
 תקופות:  התקופה הנאוליתית 
 נבנה:  שנות ה־40 של המאה ה־71 לפנה״ס 
 מאורעות:  חפירה ארכאולוגית (1957–1960) 
 אתר ארכאולוגי
 ארכאולוגים:  ג'יימס מלארט 
 מיקום
 מדינה:  טורקיה 
 קואורדינטות:  37°35′03″N 30°05′04″E﻿ / ﻿37.5843°N 30.0845°E﻿ / 37.5843; 30.0845
  (למפת טורקיה מוגדלת) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחורהג'ילר(למפת טורקיה רגילה) אנקרה איסטנבול איזמיר בורסה אדנה גזיאנטפ קוניה אנטליה דיארבקיר קייסרי סמסון ארזורום גאורגיה אר. א. עיראק סוריה יוון בולגריה הים האגאי  הים התיכון הים השחורהג'ילר
 
פסל מהג'ילר, האלף ה-6 לפנה"ס
הג'ילר (טורקית Hacilar) הוא יישוב מתקופת האבן בדרום-מערבה של אסיה הקטנה, כ-25 ק"מ מדרום-מערב לעיר בורדור שבטורקיה. הממצאים המוקדמים ביותר בתל הם משנת 7040 לפנה"ס לערך מהתקופה הנאוליתית, והוא ננטש ויושב מחדש מספר פעמים.
בשנת 1956 הצביע מורה מקומי על התל בפניו של הארכאולוג הבריטי ג'יימס מלארט, ושנה לאחר מכן החל האחרון לחפור במקום. הממצאים הועברו למוזיאון לתרבויות אנטוליה באנקרה. בתי התל נבנו על שכבת אבן שנועדה להגן עליהם מפני נזקי המים ונערכו סביב חצרות פנימיות. הקירות היו עשויים מעץ, תערובת של עץ או אבני בוץ. הגגות נתמכו על ידי עמודי עץ והסברה היא כי בבתים הייתה קומה שנייה העשויה גם היא מעץ. הקירות הפנימיים היו חלקים וללא ציורים או עיטורים.
בשכבות מאוחרות יותר בתל התגלו אבני רחיים, מכתשים ותנורים ביתיים. לקירות נוספו גומחות, המטבח הופרד מיחידת המגורים והקומות העליונות שימשו לאחסון דגנים או כפינות עבודה.
לקריאה נוספת

מדיה וקבצים בנושא  בוויקישיתוף
Mellaart, James. «Hacilar: A Neolithic Village Site» — Scientific American, August 1961, p. 86.
| היסטוריה של טורקיה |
| --- | --- | --- |
| תקופת האבן | צ'טלהויוק • גבקליטפה • הג'ילר • צ'איאונו | טורקיה |
| תקופת הברונזה | טרויה • הממלכה החתית הקדומה • האימפריה החתית • ארסלנטפה | טורקיה |
| תקופת הברזל | אוררטו • הממלכות החתיות החדשות • פריגיה • לידיה • קאריה • ליקיה • איוניה | טורקיה |
|  | אסיה הקטנה בתקופת הממלכה האחמנית • אסיה הקטנה בתקופה ההלניסטית • אסיה הקטנה בתקופה הרומית | טורקיה |
| ימי הביניים | האימפריה הביזנטית • סולטנות רום • האימפריה של טרפזונטס • האימפריה של ניקאה • האימפריה הלטינית • הנסיכויות הבייליקיות באנטוליה | טורקיה |
|  | האימפריה העות'מאנית | טורקיה |
| הרפובליקה הטורקית | מלחמת העצמאות של טורקיה • תקופת המפלגה הבודדת • התקופה הרב-מפלגתית | טורקיה |
פורטל טורקיה
דנמרק באירוויזיון 1959

דנמרק בחרה את הנציג שלה לאירוויזיון 1959 באמצעות קדם לאומי בשם Dansk Melodi Grand Prix. התחרות נערכה ב-12 בפברואר 1959 והנחה אותה סייר וולמר-סורנסן. 2 זמרים ו-2 זמרות לקחו חלק בתחרות כאשר כל אחד מהם שר שיר אחד ומבצע דואט עם מתמודד נוסף, ובסך-הכל 6 שירים. השיר הזוכה נבחר על ידי צוות שופטים שהורכב מ-4 אנשים, ורק שלושת המקומות הראשונים הוכרזו.
| # | מבצע | שיר | תרגום | מקום |
| --- | --- | --- | --- | --- |
| 1 | גרטה קליטגארד וגוסטב וינקלר | "Alt hvad der er værd at få" | כל דבר ששווה | - |
| 2 | גרטה קליטגארד | "Det første lille kys" | זאת הנשיקה הראשונה | - |
| 3 | גוסטב וינקלר | "En gang bli'r det vår" | כשהאביב מגיע | - |
| 4 | פרבן אוגלביירג | "Jer er på vej til dig" | אתה בדרך אליך | 2 |
| 5 | בירטה וילקה ופרבן אוגלביירג | "Latinersangen (Peblinge cha-cha-cha)" | שיר לטיני (צ'ה, צ'ה, צ'ה) | 3 |
| 6 | בירטה וילקה | "Uh, jeg ville ønske jeg var dig" | הלוואי שהייתי אתה | 1 |
האכארנים

האכארנים (ביוונית: Ἀχαρνεῖς) היא קומדיה יוונית שנכתבה על ידי המחזאי היווני אריסטופאנס. המחזה הועלה לראשונה במהלך המלחמה הפלופונסית ונודע בשל ההתנגדות הרבה המובעת בו כנגד המלחמה. המחזה זכה בפרס ראשון בלנאיה - התחרות בה הועלה בשנת 425 לפנה"ס.
המחזה הוא סאטירה המציגה את הפוליטיקאים של אתונה באותה עת בצורה נלעגת, ואף לועג לטרגיקן אאוריפידס. המחזה בז למוסדות השלטון האתונאים, לראשי הצבא ובייחוד לקליאון - המנהיג של אתונה באותה עת. בעקבות המחזה הפך קליאון לאויבו של אריסטופאנס וכנראה שקליאון אף תבע אותו למשפט בטענה כי המחזה פוגע במדינה האתונאית.
כיום נחשב המחזה לאחד הטובים שבין מחזותיו של אריסטופאנס.
תקציר העלילה

המחזה מתחיל בסצנה המתרחשת בפְניקס - האתר בו מתכנסת אספת העם האתונאית. דיקאיופוליס מנסה לדון בשאלת הסכם שלום עם ספרטה אולם שאר המשתתפים מתעלמים ממנו, ולכן הוא מחליט ללכת ולחתום על הסכם שלום עצמאי עם ספרטה שיחול עליו ועל משפחתו. המקהלה היוונית המורכבת מסוחרי פחם אכארנים רוצה לסקול אותו באבנים בשל יוזמתו.
האכארנים, תושבי אכארנאה, סבלו קשות בזמן המלחמה הפלופונסית והיו ידועים בדעותיהם הלוחמניות. דיקאיופוליס הודף אותם בכך שהוא מחזיק דלי של פחם כבן ערובה ומאיים לשבור את הדלי אם הם יתקפו אותו. הם מרשים לו לנאום בפני הציבור, והוא הולך למשורר אוריפידס על מנת שהמשורר ייתן לו מלבושים המשמשים בטרגדיות יווניות, על מנת שיראה יותר צדיק. בנאומו הוא תוקף את המלחמה ואת הסיבות בהם התחילה - וטוען כי המנהיגים הטעו את הציבור האתונאי.
הגנרל לאמאכוס מגיע והוא ודיקאיופוליס מעליבים האחד את השני. דיקאיופוליס משכנע את חברי המקהלה והם מצביעים בעד הסכם שלום. לאחר פתיחת השוק הסמוך לביתו של דיקאיופוליס, פתיחה המתאפשרת בשל הסכם השלום הפרטי אליו הגיע.
תרגומים > תרגומים לעברית

האכארנים, נכלל ב 'אחת עשרה קומדיות' מאת אריסטופאנס, תרג. מיוונית יצחק זילברשלג, הוצ. 'מסדה' ירושלים תל אביב, תשכ'ז.
האכארנים, תרגמה מיוונית זיוה כספי, הוצאת מאגנס, 1994.
תרגומים > תרגומים לאנגלית

ג'ון הוקהאם פרר, 1839.
צ'ארלס ג'יימס בילסון, 1882: טקסט מלא.
רוברט ילברטון טיירל, 1883: טקסט מלא.
בנג'מין ב. רוג'רס, 1924.
ארתור ס. ויי, 1927.
ליונל קאסון, 1960.
דאגלס בארקר, 1962.
ג'ורג' תיאודורידיס, 2002: טקסט מלא.
ד'תתקל"ז

ד'תתקל"ז (4937)  היא שנה עברית  אשר  החלה ביום א' בתשרי, אור ל-6 בספטמבר 1176 (לפי הלוח היוליאני, שהיה נהוג אז), והסתיימה ביום כ"ט באלול, 26 באוגוסט 1177. שנה מסוג בשה, איננה מעוברת, ואורכה 355 ימים. זו שנה שנייה לשמיטה.
אירועים

הרמב"ם כותב את ההקדמה לחיבורו הגדול משנה תורה
נפטרו

י"ג באב - אמלריך הראשון, מלך ממלכת ירושלים הצלבנית
לוח שנה > מאפייני לוח השנה

שנה מסוג בשה, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
היסטוריה של עם ישראל
דייאן ליוביצ'יץ'

דֶיִיָאן לְיוּבִּיצִ'יץ' (בקרואטית: Dejan Ljubičić; נולד ב-8 באוקטובר 1997) הוא כדורגלן אוסטרי-קרואטי המשחק בעמדת הקשר בפ.צ. קלן מהבונדסליגה ובנבחרת אוסטריה.
קריירה בינלאומית

ליוביצ'יץ' נולד באוסטריה להורים בוסנים-קרואטים מבוסובאצ'ה. הוא שיחק לראשונה בנבחרת אוסטריה בניצחון 2–0 במוקדמות מונדיאל 2022 נגד איי פארו ב-9 באוקטובר 2021 אחרי עונה בקלן.
חיים אישיים

באוגוסט 2021, הוא נידון בשל השלכת בקבוקים לעבר מסגד בקיזליאק שלוש שנים קודם לכן. הוא נאלץ לשלם קנס של 1000 מארק בוסני או לרצות עשרה ימי מאסר.
אחיו הצעיר רוברט משחק בדינמו זאגרב.
סטטיסטיקות קריירה

| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | ביניבשתי> הופעות | ביניבשתי> שערים | אחר> הופעות | אחר> שערים | בסך הכל> הופעות | בסך הכל> שערים |
| --- | --- | --- | --- | --- | --- | --- | --- | --- | --- | --- | --- | --- |
| ווינר נוישטאדט (השאלה) | 2017–18 | הבונדסליגה האוסטרית השנייה | 7 | 0 | 0 | 0 | — | — | — | — | 7 | 0 |
| ראפיד וינה | 2017–18 | הבונדסליגה האוסטרית | 28 | 3 | 4 | 0 | — | — | — | — | 32 | 3 |
| ראפיד וינה | 2018–19 | הבונדסליגה האוסטרית | 29 | 1 | 4 | 0 | 12 | 1 | — | — | 45 | 2 |
| ראפיד וינה | 2019–20 | הבונדסליגה האוסטרית | 22 | 2 | 1 | 0 | — | — | — | — | 23 | 2 |
| ראפיד וינה | 2020–21 | הבונדסליגה האוסטרית | 24 | 0 | 2 | 0 | 5 | 1 | — | — | 31 | 1 |
| ראפיד וינה | בסך הכל | בסך הכל | 103 | 6 | 11 | 0 | 17 | 2 | 0 | 0 | 131 | 8 |
| בסך הכל בקריירה | בסך הכל בקריירה | בסך הכל בקריירה | 110 | 6 | 11 | 0 | 17 | 2 | 0 | 0 | 138 | 8 |
דנמרק באירוויזיון 2000

תחרות ה"דנסק מלודי גרנד פיקס" לבחירת נציג דנמרק לאירוויזיון 2000 נערכה בפברואר 2000 באולם "Circus Building" בקופנהגן, ומנחיה היו נטאשה קרונה בק ומייקל קארו. השיר שזכה במקם הראשון בתחרות זו ובמקום הראשון באירוויזיון היה (שמו באנגלית) "Fly on the Wings of Love" בביצוע האחים אולסן.
התוצאות

| סדר | שיר | מבצע | ניקוד | מיקום |
| --- | --- | --- | --- | --- |
| 1 | "Smuk som et stjerneskud" | האחים אולסן | 58 | 1 |
| 2 | "Lykkefugl" | טרין גדברג | 22 | 5 |
| 3 | "Hva' så med mig" | שרלוט ויגל | — | — |
| 4 | "Den drømmende by" | ג'וני ג'ורגנסן | — | — |
| 5 | "Julian" | לוטה ליסבי | — | — |
| 6 | "Lov mig at du bli'r her" | פנדרס | — | — |
| 7 | "Mayday, Mayday" | איידה | 38 | 4 |
| 8 | "Sig du vil ha' mig" | גריי יוהנסן | — | — |
| 9 | "Stjernen der viser vej" | אולה סקובהוז' | 42 | 2 |
| 10 | "Uden dig" | סאנה גוטליב | 40 | 3 |
האל אשבי

| --- | --- |
אין תמונה חופשית
 לידה:  2 בספטמבר 1929 אוגדן, יוטה, ארצות הברית
 פטירה:  27 בדצמבר 1988 (בגיל 59) מאליבו, קליפורניה, ארצות הברית
 מדינה:  ארצות הברית ארצות הברית
 תקופת הפעילות:  1956–1988 (כ־32 שנים)
 עיסוק:  במאי קולנוע, עורך קולנוע
 יצירות בולטות:  הרולד ומוד (1971) להיות שם (1979)
 פרסים והוקרה:  פרס אוסקר לעריכה הטובה ביותר
 פרופיל ב-IMDb
 
ויליאם האל אשבי (באנגלית: William Hal Ashby‏; 2 בספטמבר 1929 – 27 בדצמבר 1988) היה במאי ועורך סרטים אמריקאי, המזוהה עם "הוליווד החדשה".
חיים אישיים

אשבי נולד בעיר אוגדן שביוטה, וגדל במשפחה מורמונית. בתקופת ילדותו הוריו התגרשו, אביו התאבד, והוא עצמו נשר מלימודי בית הספר התיכון. עד גיל 20 הספיק אשבי להתחתן ולהתגרש פעמיים, ועד שנת 1970 נישא והתגרש שלוש פעמים נוספות. נישואיו האחרונים, בין השנים 1969–1970, היו לשחקנית ג'ואן מרשל.
יצירה קולנועית

בבגרותו עבר להתגורר בקליפורניה, בה סיגל לעצמו אורח חיים בוהמי, והחל לעסוק בעריכת סרטים. בשנת 1965 היה העורך הראשי של הסרט "אמריקה לאן?", ושנתיים לאחר מכן קיבל מועמדות לפרס אוסקר לעריכה הטובה ביותר על עבודתו בסרטו של נורמן ג'ואיסון "הרוסים באים, הרוסים באים". בשנת 1968 הגיעה פריצתו הגדולה כאשר זכה בפרס האוסקר על עריכת הסרט "כחום הלילה", גם הוא של ג'ואיסון.
בשנת 1978 קיבל אשבי מועמדות שלישית לאוסקר, הפעם לפרס הבמאי הטוב ביותר עבור "השיבה הביתה". סרטים נוספים של אשבי כוללים את "בעל הבית" (1970), "הרולד ומוד" (1971), "הפרט האחרון" (1973), "שמפו" (1975), "נועד לתהילה" (1976) ו"להיות שם" (1979).
ב-27 בדצמבר 1988 נפטר אשבי כתוצאה מסרטן הלבלב, בביתו שבמאליבו, קליפורניה.
הערות שוליים

↑  "Ashby, Hal". Who was who in America : with world notables, v. XI (1993–1996). New Providence, N.J.: Marquis Who's Who. 1996. p. 9. ISBN 0837902258.
↑  Glenn Collins (28 בדצמבר 1988). "Hal Ashby, 59, an Oscar Winner Whose Films Included 'Shampoo'". הניו יורק טיימס. {{cite web}}:  (עזרה)
↑  Rodger Jacobs (25 בספטמבר 2009). "Hal Ashby: Hollywood Rebel". PopMatters. {{cite web}}:  (עזרה)
↑  Hal Ashby’s American Pictures: The Realistic Magic of the 1970s’ Finest Director, באתר theringer.com,‏ 6 בספטמבר 2018
| --- | --- |
בקרת זהויות :  NLI: 987007434762705171  PLWABN: 9810587916705606  BIBSYS: 99003698  BNE: XX1265804  BnF: cb14653150b (data)  GND: 129206776  ICCU: PALV033865  ISNI: 0000 0001 0928 7026  LCCN: n83014694  NKC: ola2002149872  NLK: KAC201226488  NTA: 07393240X  SNAC: w63s4n8n  SUDOC: 068966393  VIAF: 100241492   WorldCat (עם VIAF): 100241492
דייוויד דורנברגר

דייוויד פרדיננד דורנברגר (באנגלית: David Ferdinand Durenberger;‏ 19 באוגוסט 1934 – 31 בינואר 2023) היה פוליטיקאי ומשפטן אמריקאי, שכיהן כחבר הסנאט של ארצות הברית מטעם מדינת מינסוטה בשנים 1978–1995.
ביוגרפיה

דורנברגר נולד בעיר סנט קלוד שבמינסוטה, בנם של איזבל מרי (לבית סיבולה) וג'ורג' גפרד דורנברגר. הוא היה ממוצא גרמני ופולני. אביו היה המנהל הספורטיבי ומאמן באוניברסיטת סנט ג'ון השוכנת בקולג'וויל ובקמפוס של מוסד להשכלה גבוהה זה התגוררה המשפחה. דורנברגר השלים את לימודיו התיכוניים במכינה של אוניברסיטת סנט ג'ון ב-1951 ובשנת 1955 היה לבוגר אוניברסיטה. כעבור ארבע שנים נוספות קיבל תואר שני במשפטים מאוניברסיטת מינסוטה. בסנט ג'ון היה צוער בתוכנית המלגות ROTC, ואחרי לימודיו האקדמיים היה לוטננט בחיל המודיעין של צבא ארצות הברית ובשנים 1957–1963 היה קפטן בכוחות המילואים של הצבא.
בתום לימודיו בבית הספר למשפטים באוניברסיטת מינסוטה, דורנברגר הועסק בידי משרד עורכי הדין "דרום סנט פול", שניהל קשרים פוליטיים נרחבים. המשרד נוסד בשנת 1929 על ידי הרולד סטאסן הרפובליקני, לימים מושל מינסוטה ונשיא אוניברסיטת פנסילבניה, ואלמר ראיין — דמוקרטי שהיה חבר בית הנבחרים של ארצות הברית בשנים 1935–1941. כשדורנברגר הצטרף אל משרד עורכי הדין עמד בראשו הרולד לבנדר, והוא פעל בשם "לבנדר, גילן, מילר ודורנברגר". לבנדר, איש המפלגה הרפובליקנית, נבחר למושל מינסוטה ב-1966 ונכנס לתפקידו בינואר 1967, ודורנברגר מונה למזכירו המנהלי מאז ועד תום כהונתו של לבנדר בשנת 1971. לאחר מכן המשיך לעבוד כעורך דין שכיר עד 1978.
ב-7 בנובמבר 1978 נבחר דורנברגר לסנאט של ארצות הברית בבחירות מיוחדות לשם השלמת שארית כהונתו של הסנאטור יוברט האמפרי, אושר מולאה באורח זמני בידי אלמנתו מיוריאל האמפרי. ב-1982 נבחר מחדש ושוב בשנת 1988.
בקונגרס ה-99 ישב בראשות ועדת המודיעין של הסנאט של ארצות הברית ובראשות ועדת המשנה לענייני בריאות של ועדת הכספים, מה שהעניק לו תפקיד מפתח בעריכת הרפורמה במערכת הבריאות הלאומית. הוא גם שימש כיו"ר ועדת המשנה ליחסים בין-ממשלתיים, הוביל את מאמץ הניו פדרליזם של הנשיא רונלד רייגן ב-1982, ובמשך 14 שנה היה חבר הוועדה המייעצת ליחסים בי-ממשלתיים. הוא היה חבר בוועדת הסביבה והעבודות הציבוריות של הסנאט.
דורנברגר הצביע בעד הצעת החוק שביססה את יום מרטין לותר קינג כיום חג פדרלי ובעד חוק שיקום זכויות האזרח משנת 1987 כמו גם בעד עקיפת הטלת הווטו של רייגן. בד בבד, דורנברגר ביטא לא פעם את עמדותיו השמרניות. לראייה, הוא הצביע בעד אישור מינויים של רוברט בורק וקלרנס תומאס לבית המשפט העליון של ארצות הברית. ב-1994 בחר שלא להתמודד לתקופת כהונה נוספת, ומאוחר יותר הוחלף בידי רוד גראמס. ב-1995 הודה בשימוש לרעה בכספי ציבור ונידון לשנת מאסר על תנאי.
בשנת 2005 דורנברגר העניק ריאיון עיתונאי בפודקאסט של "Inside Minnesota Politics", בו הצהיר כי אין הוא תומך של המפלגה הרפובליקנית יותר, אך באותה נשימה לא הביע תמיכה במפלגה הדמוקרטית. בראיון אמר כי הדמוקרטים נחושים יותר לטפל במערכת הבריאות וכי הנשיא ג'ורג' ווקר בוש שגה בעניין מלחמת עיראק. ב-2010 תמך דורנברגר בראש הסגל שלו לשעבר טום הורנר, חבר מפלגת העצמאות של ארצות הברית, לתפקיד מושל מינסוטה. דורנברגר היה יושב ראש המכון הלאומי למדיניות בריאות (NIHP) ועמית בכיר למדיניות בריאותית באוניברסיטת סנט תומאס בסיינט פול. בבחירות 2016 לנשיאות הביע תמיכה במועמדותה של הילרי קלינטון לנשיאות.
ב-14 במאי 2020 הכריז על תמיכתו במועמדותו של ג'ו ביידן לנשיאות ארצות הברית מטעם המפלגה הדמוקרטית.
נפטר ב-31 בינואר 2023.
הערות שוליים

↑  EX-SENATOR DURENBERGER GETS PROBATION IN MISUSE OF FUNDS, באתר וושינגטון פוסט, 30 בנובמבר 1993 (באנגלית)
↑  ניקיטה ולדימירוב, Clinton touts slew of new GOP endorsements, באתר The Hill‏, 10 באוגוסט 2016 (באנגלית)
↑  דייוויד דורנברגר וטום הורנר, Minnesota Republicans, what are you going to do?, באתר סטאר טריביון, 14 במאי 2020 (באנגלית)
| --- | --- |
בקרת זהויות :  NLI: 987007272151705171  GND: 1279691166  ISNI: 0000 0000 3068 8177  LCCN: n86809220  NARA: 10572699  US Congress: D000566  VIAF: 26095795   WorldCat (עם VIAF): 26095795
דנליה טולשובה

| --- | --- |

 לידה:  18 ביולי 2006 (בת 18) אסטנה, קזחסטן 
 מוקד פעילות:  לוס אנג'לס 
 תקופת הפעילות:  מ-2015 
 סוגה:  מוזיקת פופ 
 שפה מועדפת:  קזחית, אנגלית, רוסית 
 פרופיל ב-IMDb
 
דנליה טולשובה (בקזחית: Данэлия Тулешова; נולדה ב-18 ביולי 2006) היא זמרת קזחית. היא נולדה בעיר אסטנה שבקזחסטן. התפרסמה בעקבות זכייתה במקום הראשון ב-2017 בתוכנית "The Voice Kids" באוקראינה.
בשנת 2018 ייצגה לראשונה את קזחסטן באירוויזיון הילדים, וסיימה במקום ה-6 מתוך 20.
בשנת 2019 חידשה את השיר "Everyday Is Christmas" של סיה.
בשנת 2019 השתתפה באודישנים לתוכנית האמריקאית "The World's Best". היא ניצחה בשלב הדו-קרבים את יריבתה היפנית "manami", אך לאחר מכן בשלב "קרבות האלופים" סיימה בטופ 8 בלבד.
בשנת 2020 נבחנה באודישנים לתוכנית הכישרונות האמריקאית "America's Got Talent", שם העפילה לגמר אך לא סיימה במקומות הראשונים.
הערות שוליים

↑  טולשובה באתר אירוויזיון הילדים
↑  Kazakhstan's Daneliya Tuleshova sets foot on Junior Eurovision stage, junioreurovision.tv, ‏21 בנובמבר 2018 (באנגלית)
| --- | --- |
בקרת זהויות :  MusicBrainz: 22769a76-f172-48e3-94ab-18c70cc06d10 
ערך זה הוא קצרמרבנושא מוזיקאים ובנושא קזחסטן. אתם מוזמנים לתרום לוויקיפדיה ו.
גנאלוגיה

.
אילן יוחסין (עץ משפחה) הוא אחת מצורות התיעוד הגנאלוגי הנפוצות ביותר, בתמונה: תרשים אילן היוחסין של ויליאם הראשון, מלך אנגליה
גֵּנֵאָלוֹגְיָה, או בעברית חקר יוחסין, היא מדע עזר בהיסטוריה ואנתרופולוגיה לחקר ההקשר הגנטי של קבוצת אורגניזמים. במובן הצר, המונח מתייחס לחקר היוחסין והשתלשלות הדורות. המונח הרשמי שנקבע בעברית למילה הלועזית Genealogy הוא: חֵקֶר יֻחֲסִין, והגנאלוג, אשר נקרא באנגלית Genealogist, הוא חוקר יוחסין.
הגנאלוג אוסף מידע על קשרי שארות, בין אם מדובר באנשים שעודם בחיים, ובין אם המדובר בנפטרים, ומבסס את היחסים המשפחתיים ביניהם, לצורך בניית אילן יוחסין, או עץ משפחה. המילה גנאלוגיה לקוחה מיוונית. genum פירושו גזע, או משפחה, בצירוף הסיומת לוגיה – תורה.
במושג גנאלוגיה משתמשים גם בהשאלה, כדי לתאר רצף היסטורי של ישויות מדיניות, כלכליות או אחרות, שירשו זו את זו או מוזגו זו לתוך זו.
בצורתה המקורית, שימשה הגנאלוגיה בעבר לחקר משפחות אצולה, ובמיוחד על מנת לתת לגיטימציה לתביעות לכוח ולעושר הנובעות מן היוחסין. חלק ניכר מעצי המשפחה של משפחות האצולה לקה באי דיוקים ובזיופים מכוונים, ובמיוחד אלו שהתיימרו להגיע לדמויות אגדיות או לאלים (לדוגמה, יומרתו של יוליוס קיסר להיות צאצאה של האלה ונוס). רישומים לגבי אנשים שלא היו שייכים למשפחות אצולה או מלוכה החלו במאה ה-16, עם נטייתן של ממשלות לעקוב אחרי קורות אזרחיהן. עם תחילת תיעוד המשפחות נוצרה אפשרות לעקוב אחרי השתלשלות הדורות למשך מאות בשנים.
רישומי חיים: תעודות לידה, מוות, נישואין וגירושין, תעודות גיוס לצבא ומפקדי אוכלוסין החלו להישמר בארכיונים, שיהיו לאחד ממקורות המידע העיקריים של גנאלוגים.
הגנאלוג נעזר במידע המתועד בכתובים, ובהיעדרו, במידע הנמסר בעל פה – עובדה המפחיתה מתוקפו של המחקר. עניינו של הגנאלוג אינו רק בשמות ובמספרים, אלא גם באורח החיים, הביוגרפיה, המניעים, מערכת האמונות והדעות והיחסים האישיים בין האנשים שהוא חוקר. הדבר דורש ידע בתחומים רבים: גאוגרפיה, חוק, דת, הגירה, היסטוריה וסוציולוגיה.
גנאלוגיה בעת העתיקה

לארוך ההיסטוריה עמים רבים ייחסו חשיבות למוצא גנאלוגי שלהם. הספרות ביוון העתיקה עשירה בתיאורים גנאלוגים. הסיודוס חיבר את התיאוגוניה ואת קטלוג הנשים, רשימות גנאלוגית של האלים, הגיבורים ואבות השבטים היוונים. הרודוטוס מספר (ספר ב') על פגישתו של הקאטיוס איש מילטוס עם כהן דת מצרית שהראה לו רשימת דורות, ארוכה למדי, של אבותיו. הומרוס הותיר באיליאדה את קטלוג הספינות, חיבור המתאר את קורות היוונים יוצאי מלחמת טרויה. גם הספרייה מאת אפולודרוס מרכיבה רשימות גנאלוגיות של דמויות חשובות מהמיתולוגיה היוונית.
מסופוטמיה הקדומה הותירה לידי החוקרים אוצר בלום של גלילים חרוטים בהם נקובים רשימות של מלכי ערי מסופוטמיה הקדומה, המוכרת ביותר היא רשימת המלכים השומרית, אשר לה דמיון רב לרשימת הדורות המצויה בתנ"ך.
במצרים העתיקה נשמרו גם לוחות בהן רשימת שושלות המלכים, כמו למשל אבן פלרמו ולוח סקארה.
במזרח הרחוק. סה-מה צ'אן, ההיסטוריון הסיני הותיר את רשימות ההיסטוריון, תיעוד רחב היקף של היסטוריה הסינית מבריאת העולם עד ימיו. במהאבהראטה, האפוס ההודי, מכיל תיאורים גנאלוגים מפורטים של המשפחות הלוחמות בהודו.
הכרוניקה היפנית הראשונה היא תיעוד רציף של קיסרי יפן הידוע בשם ניהון שוקין וקוג'יקי.
גנאלוגיה יהודית

העם היהודי ייחס תמיד חשיבות ליוחסין. בתנ"ך פרקים שלמים המתארים את שושלות היוחסין, החל מאדם וחוה, דרך אבות האומה וכלה במלכי יהודה וישראל. בירושלמי, ברכות פ"ד, מופיע סיפור על רבי אלעזר בן עזריה, שנתמנה לראש ישיבה בן 18 שנה, והיה רבי עקיבא יושב ומצטער ואמר: "לא שהוא בן תורה יותר ממני, אלא בן גדולים יותר ממני, אשרי אדם שזכו לו אבותיו, אשרי אדם שיש לו יתד להתלות בה".
שימוש מעשי בגנאלוגיה נועד לקביעת יהדות, אך משפחות מסוימות נוהגות מדורי דורות לשמור רישומים על קורותיהן, ובמיוחד משפחות רבניות (לדוגמה, משפחת אלטשולר, משפחת יפה, משפחת הורוביץ, משפחת אלישר, משפחת פרנקו ומשפחת לייפער), המונות את ייחוסן מזה מאות בשנים, ויש המגיעות עד לדוד המלך.
דוגמה יפה היא ספרו מ-2006 של הגנאלוג היהודי ניל רוזנשטיין The Unbroken Chain, המונה את כל הצאצאים הידועים של שאול ואהל, רב שחי במאה ה-16. הרשימה מונה היום אלפי אנשים וכוללת אנשים כמו קרל מרקס והלנה רובינשטיין. באחרונה כתב רוזנשטיין ספר דומה על ייחוסה של משפחת לוריא.
חשיבות מיוחדת קיבלה הגנאלוגיה היהודית לאחר השואה, כאשר אחת מהבעיות העיקריות שנתקל בהן הגנאלוג היא הפער שפערה השואה במידע הזמין על יהודי אירופה, והתחושה הנוצרת כאשר נערך עץ המשפחה ומסתבר שענפים שלמים הושמדו בשואה. עם זאת, אחת המוטיבציות הקיימות במאה ה-21 לגנאלוגים היהודים היא הנצחת קורבנות השואה והעלאת זכרם. נדבך עיקרי בהנצחת קורבנות השואה וכלי עזר במחקר הגנאלוגי אודות משפחותיהם הוא מפעל 'דפי העד' של יד ושם בו מתועדים כארבעה מיליון שמות של קורבנות והרשימה מוסיפה להתעדכן.
פרענומעראנטן ביידיש או Pre subscribers באנגלית, היא מעין רשימת תודה המכילה את שמות המזמינים מראש את הספר בטרם יצא לאור, אשר השלישו את תמורתו מראש, ובכך סייעו להופעתו. לרשימות הללו ערך גנאלוגי וגאוגרפי כיוון שלצד כל מזמין מראש מצוין שם היישוב בו הוא חי. הרב יהודה אהרן הלוי הורוויץ אסף אלפי רשימות פרענומעראנטין מתוכן דלה ידע גניאולוגי מקיף על משפחות יהודיות רבות מהמאות האחרונות באירופה.